ጀርመን ለፌስቡክ ጥላቻ ንግግር 500 ሺህ ዩሮ ልትቀጣ መሆኗን አስታወቀች
ጀርመን ፌስቡክ ላይ ፖስት የሚደረጉ የጥላቻ ንግግሮች በአስቸኳይ የማይወርዱ ከሆነ ለእያንዳንዳቸው 500 ሺህ ዩሮ ከፌስቡክ ድርጅት ልትጠይቅ መሆኗ ነው የተገለጸው ፡፡ከፈረንጆቹ ገና በአል እረፍት መልስ የጀርመን ፓርላማ በፌስቡክ የጥላቻ ንግግሮች ላይ መወሰድ ስላለባቸው እርምጃዎች እንደሚወያዩ የሶሻል ዲሞክራቲክ ፓርቲ ኃላፊ የሆኑት ቶማስ ኦፐርማን ገልጸዋል፡፡በፌስቡክ ላይ ይወጡ የነበሩ የጥላቻ ንግግሮች የአሜሪካ ፕሬዝዳንታዊ ምርጫ ላይ አሉታዊ ተፅእኖ በማድረሳቸው ከፍተኛ ተቃውሞ እንደደረሰበት ነው የተመለከተው ፡፡ ይህንንም ተከትሎ ፌስቡክ ሀሰተኛ መረጃዎች ሲጫኑ ሀሰተኛነታቸውን የሚገልፅ ምልክት አብሮ እንዲወጣ የሚያስችል ስልት ማዘጋጀቱ ይታወሳል-(ኢብኮ ) 